‫מה קורה? כאן הבחור שלכם, רייגן.‬
‫אני מצלם סרטון ליוטיוב עכשיו כי משעמם לי.‬
‫אולי אני פועל מתוך דחף,‬ ‫אבל אני חושב שזו החלטה טובה.‬
‫מטבעי, תמיד אהבתי את הרעיון‬ ‫לחשוף את עצמי מול כולם.‬
‫מטבעי, תמיד אהבתי להציג את עצמי ולומר,‬ ‫"הנה אני. תראו מה אני עושה".‬
‫- רייגן ביסט‬ ‫משפיען ועורך דין -‬
‫- רייגן -‬
‫תמיד פרסמתי דברים על עצמי.‬
‫סוג של יומן פתוח על תהליך שינוי המין שלי,‬
‫על התבגרות, על מוזיקה וכאלה.‬
‫אני יודע שאני נראה בן 12,‬ ‫אבל אני מבטיח שאני בן 16.‬
‫- פייפר‬ ‫בת תשע -‬
‫הכרתי את פייפר וטיפאני‬ ‫דרך מאט דוגן, המנהל שלי.‬
‫זה היה מקובל מאוד‬ ‫שמציגים אותך בפני מישהו ואומרים,‬
‫"היי, הם יוצרים תוכן. תיצור תוכן איתם."‬
‫- טיפאני סמית'‬ ‫אמא של פייפר -‬
‫כשפגשתי את טיפאני לראשונה,‬ ‫היא הייתה אמא רגועה וכיפית.‬
‫היו הרבה דברים בתהליך שינוי המין שלי‬ ‫שמאוד סקרנו אותה.‬
‫"מתי תעבור את הניתוח?"‬
‫היא שאלה הרבה שאלות על השינוי ועל הגוף שלי‬
‫שהיה בהן רמז למשהו…‬
‫מיני, וקצת בלתי הולם.‬
‫ערב אחד היינו בבית של טיפאני וצילמנו תוכן.‬
‫טיפאני סיפקה את האלכוהול.‬
‫היינו בבית שלה. אני חושב‬ ‫שהיא הוציאה משקה מארון המשקאות.‬
‫- YOUNOW בשידור חי -‬
‫היינו בשידור החי שלי.‬ ‫שתינו, קראנו תגובות ועשינו כיף.‬
‫אין ספק שהייתי שיכור.‬
‫טיפאני השתכרה.‬
‫ובשלב מסוים, טיפאני אמרה,‬
‫"אני רוצה להשתתף בשידור.‬
‫היא ישבה איתנו על הספה.‬
‫ישבנו על קצה הספה.‬
‫אני זוכר שזה התחיל רק עם יד על הכתף,‬
‫ואז היא עיסתה לי את הגב בשתי הידיים,‬
‫ושפשפה את הזרוע שלי.‬
‫היא נגעה בי פעמים רבות כאן למעלה.‬
‫היא משכה את החולצה שלי ואת הצווארון,‬
‫ואמרה שאני סקסי ושאני מושך.‬
‫ואז פייפר אמרה,‬ ‫"אמא, תפסיקי, את מתנהגת מוזר".‬
‫ואז הנשיקה קרתה.‬
‫הייתי בן 17 כשזה קרה.‬
‫אני זוכר שצחקתי, ואז אמרתי,‬
‫"כדאי שנסיים את השידור החי."‬
‫ואז סיימתי אותו מהר מאוד‬ ‫אחרי הנשיקה השנייה.‬
‫הייתי מאוד מחובר למציאות באותו רגע,‬ ‫וידעתי שמה שקרה היה לא בסדר.‬
‫כמובן שבאינסטגרם וברשתות החברתיות‬ ‫זה כבר היה בכל מקום.‬
‫רבים מהעוקבים שלי חשבו שזה לא ראוי.‬
‫- כדאי שמישהו יתפוס את הבחורה הזאת -‬
‫הם כתבו, "הילד הזה בן 17".‬
‫כתבו, "היא הולכת לכלא".‬
‫אני זוכר שהיה לי קשה להירדם.‬
‫הייתי ממש בלחץ ובחרדה,‬ ‫חשבתי שהרסתי את הקריירה שלי.‬
‫כשהתעוררתי בבוקר, הכול נעלם.‬
‫הכול.‬
‫- מצטערים, העמוד אינו זמין. -‬
‫לא היו שום קליפים שלנו מתנשקים,‬ ‫ולא הקלטות של השידור החי.‬
‫- הפוסט לא זמין כי הוא נמחק -‬
‫הכול נעלם מהרשתות החברתיות.‬ ‫לא ביוטיוב, לא באינסטגרם. כאילו, מה קורה?‬
‫לא פניתי למשטרה‬
‫כי אני חושב שפחדתי מאוד‬ ‫לגרום נזק לתדמית שלי בתעשייה,‬
‫ולא רציתי שזה יהפוך לכתם על הקריירה שלי,‬ ‫וגם לא להרוס את הקריירה של פייפר.‬
‫מעולם לא דיברתי איתה לאחר מכן, באמת.‬
‫אבל אני גם זוכר שחשבתי,‬
‫"אם היא יכולה למחוק את זה מהאינטרנט,‬
‫"אז על מה עוד היא לא נותנת את הדין?"‬
‫- הפקה של DECOY -‬
‫- השפעה רעה: ילדים משפיענים -‬
‫- במאים:‬ ‫ג'נה רושר וקיף דייווידסון -‬
‫מה קורה, חבר'ה? ברוך שובכם לערוץ שלי.‬
‫היום, יש לי אתגר מרגש מאוד.‬
‫אבל לפני שאספר לכם עליו,‬ ‫הבאתי את החברה הכי טובה שלי, פייפר!‬
‫לא הבאת אותי. אני גרה כאן.‬
‫נכון. טוב…‬
‫האופן שבו טיפאני סמית' בנתה את המותג הזה,‬
‫ואז ניצלה את המומנטום כדי להשיק‬ ‫את הסקוואד, היה גאוני מבחינה אסטרטגית.‬
‫- ברנדון סטיוארט‬ ‫אסטרטג תוכן -‬
‫היא התחילה להרוויח המון כסף.‬
‫בשיא, היא הרוויחה‬ ‫בין 300,00 ל-500,000 דולר בחודש.‬
‫לכאורה, האפשרויות היו אינסופיות.‬
‫- טיילור לורנז‬ ‫סופרת -‬
‫היא עמדה להרוויח מיליוני דולרים.‬
‫- טיפאני סמית'‬ ‫אמא של פייפר -‬
‫תיכנסי בלי לחץ תוך שאת מנגנת,‬ ‫ותגידי, "שלום, חבר'ה".‬
‫הייתה לה יכולת לגייס אנשים,‬
‫ולגרום להם לעשות את כל העבודה בשבילה.‬ ‫היא ניצחה על כל המבצע הזה.‬
‫- פיישנס רוק סמית'‬ ‫אחותה של טיפאני -‬
‫בעריכה אוסיף מוזיקת שינה…‬
‫- האנטר היל‬ ‫עורך/במאי -‬
‫כמו שיר ערש לתינוקות.‬
‫האנטר נתן לנו הרגשה כאילו שהוא אחד מאיתנו.‬
‫- סופי‬ ‫חברה לשעבר בסקוואד -‬
‫הוא היה מגניב וכיפי.‬ ‫יכולנו לדבר איתו על הכול.‬
‫כאן למעלה, סופי. למה היד שלך למטה?‬ ‫כאן למעלה, עם שתי האצבעות.‬
‫הוא היה הצלם.‬
‫והוא עזר לנו לביים את הסצנות שצילמנו.‬
‫- קלייר‬ ‫חברה לשעבר בסקוואד -‬
‫האנטר היה זה שהפיח חיים ברעיונות שלה,‬ ‫ובמה שהיא רצתה שנעשה.‬
‫טיפאני הייתה המוח.‬
‫וכשאני אומרת "המוח",‬ ‫כוונתי שאפשר לראות שהסרטונים,‬
‫הם חיקויים של סרטונים שיצרו אחרים.‬
‫תחביא כאן M&M אחד.‬
‫היא גנבה את כל הטרנדים,‬ ‫ובאותה עת, אלה היו "קראשים".‬
‫- אשלי רוק סמית'‬ ‫אמא של קלייר וריס -‬
‫- גאווין‬ ‫בן 11 -‬
‫מצטער, אחי. אני לא אבוא היום.‬ ‫יש לי תוכניות אחרות.‬
‫מה? עם מי?‬
‫עם פייפר.‬
‫"תוכן קראש" הוא‬ ‫כשמשדכים בין ילד וילדה ביוטיוב.‬
‫הם מחבבים זה את זה,‬ ‫או מעמידים פנים שהם מחבבים.‬
‫- סטיבי אריקו‬ ‫אמא של קורין -‬
‫ומסיבה כלשהי,‬ ‫לסרטונים האלה יש הצלחה אדירה.‬
‫נשיקה!‬
‫"שיפינג" הוא מונח הסלנג למערכת יחסים גלויה‬
‫בין יוצרי תוכן או כוכבים ברשת.‬
‫הוא פופולרי מאוד כי מדובר‬ ‫בתוכן ויראלי שמעורר תגובה חזקה,‬
‫ולכן הוא מקבל הרבה צפיות ושיתופים,‬ ‫וילדים אוהבים לצפות בזה.‬
‫ילדים אוהבים לראות ילדים אחרים‬ ‫מופתעים, מפחדים או חווים רגשות חזקים.‬
‫חבר'ה, זו הנשיקה הראשונה שלי.‬ ‫אני ממש לחוצה.‬
‫תגיבו אם כבר הייתה לכם נשיקה ראשונה,‬ ‫או אם אתם רוצים נשיקה ראשונה או לא.‬
‫אני מתחרפנת.‬
‫טיפאני הבינה שהילדים הקטנים האלה‬ ‫יכולים למשוך צפיות וכסף,‬
‫אז היא נתנה לגאווין‬ ‫את התפקיד של הקראש של פייפר.‬
‫- גאווין בן 12 - פייפר בת 11‬ ‫#פאווין -‬
‫וכינו הזוג שלהם היה "פאווין".‬
‫טיפאני החליטה שסויר צריך שיפינג,‬
‫- אנג'לה שרבינו‬ ‫אמא של סויר -‬
‫והיא הכניסה את אינדי סטאר לסקוואד‬ ‫כדי שתהיה הקראש של סויר.‬
‫השיפינג שלהם נקרא "סינדי".‬
‫- אינדי סטאר בת 13 - סויר בן 14‬ ‫#סינדי -‬
‫כשהציעו לנו לעשות‬ ‫את השיפינג הראשון עם אינדי, הם אמרו,‬
‫"זאת הזדמנות נהדרת.‬ ‫סרטוני הקראש האלה מצליחים מאוד…‬
‫- סויר‬ ‫חבר לשעבר בסקוואד -‬
‫"המעריצים יאהבו את זה.‬ ‫אתם תקבלו המון חשיפה."‬
‫אז טיפאני תכננה מה לעשות,‬
‫והאנטר היה אומר לנו מה לעשות כי הוא צילם.‬
‫הסרטון היום ביוטיוב יהיה ממש מעולה‬
‫כי אולי נתנשק.‬
‫זה ממש מוזר ומביך.‬
‫ואני לא חיבבתי אותה בזמנו.‬
‫אני לא יודע אם היא חיבבה אותי או לא,‬ ‫אבל אני בטוח שגם בשבילה זה היה נורא.‬
‫ו… כן! נשיקה!‬
‫בימים הראשונים, חשבתי,‬
‫"זה מוזר, אנחנו לא צריכים לעשות את זה.‬ ‫הם צעירים מדי."‬
‫אבל גילינו מהר מאוד‬
‫שאם המילה "קראש" מופיעה בכותרת,‬ ‫הסרטון זוכה להרבה יותר הצלחה.‬
‫- 2.3 מיליון צפיות -‬
‫זה לא נראה כל כך מטורף‬ ‫אחרי שראיתי אותם עושים את זה.‬
‫זה נראה מביך.‬ ‫-זה מביך.‬
‫ילדים שדוחפים אותם‬
‫להתנהג באופן מבוגר יותר מגילם,‬ ‫גם אם זה רק קראשים, דייטים, התמזמזות וכד'…‬
‫- ד"ר קארן נורת'‬ ‫פרופ' לתקשורת -‬
‫התמימות שלהם נפגעת מהבחינה הזאת,‬
‫וקשה להחזיר אותם למקום‬ ‫שבו עליהם להיות בחיי היומיום הקבועים שלהם.‬
‫הם כאילו תקועים בין שני עולמות.‬
‫והם לא יודעים‬ ‫מי מהעולמות האלה הוא הנכון והנורמלי.‬
‫אני אוהב…‬ ‫-אתה אוהב שאני מלקק לך את האוזן?‬
‫כן.‬ ‫-זה מסיח את דעתך?‬
‫פרנק, אם אתה תבלבל אותי, אז זאת אשמתך.‬
‫טיפאני חיבבה מאוד את גאווין.‬
‫היא הייתה מספרת בדיחות פנימיות‬ ‫ביחס אליו שהיו ממש מוזרות.‬
‫היי, גאווין! תוכל להעביר לי את הביצים?‬
‫הכנסתי לו!‬
‫כולנו היינו צוחקים ומתנהגים‬ ‫כאילו ידענו מה היא עושה,‬
‫אבל זה היה ממש מוזר כי היא מבוגרת.‬
‫הייתי מעורב בפיתוח אחד מהמותגים של הסקוואד‬
‫לפני שהם הצטרפו לסקוואד.‬
‫הייתי שם בימים הראשונים.‬
‫הרגע שבו שיניתי את דעתי על טיפאני סמית'‬
‫היה כשקיבלתי שורה של שיחות טלפון‬ ‫מהורים של ילדים בסקוואד‬
‫שבהן הם סיפרו שהפעילו עליהם לחץ‬
‫ללבוש בגדים מסוימים,‬ ‫לעשות דברים מסוימים על הסט,‬
‫לעבוד מכסה מסוימת של שעות.‬
‫ברצינות, חבר'ה, זה מבאס.‬ ‫אני לא רוצה להיות כאן יותר.‬
‫איך אני אוכל לאכול?‬
‫ככל שנחשפו יותר ויותר פרטים,‬
‫הבנתי שהעניין הזה צלל למקום אפל מאוד.‬
‫- פעם הייתי מעריץ של פאווין‬ ‫אהל הם נפרדו אתמול -‬
‫- יולי, 2019 -‬
‫לא, לא נפרדתי מפייפר.‬ ‫אף אחד לא נפרד מאף אחד.‬
‫הוריי הוציאו אותי מסביבה רעילה,‬ ‫ואני ממש שמח שהם עשו את זה.‬
‫- מי נפרד ממי? -‬
‫אף פעם לא דיברו על זה שגאווין עזב.‬
‫זה היה כאילו שהוא פשוט נמחק מעל פני האדמה.‬
‫ואף אחד לא דיבר על זה.‬
‫שלום, חבר'ה! אני מקווה‬ ‫שהימים שלכם ישתפרו כשתצפו…‬
‫ווקר, זה הפתיח שלי. תצלם אחד משלך.‬ ‫-כן, את צודקת.‬
‫אני צריך פתיח משלי‬ ‫כי עכשיו יש לי ערוץ יוטיוב.‬
‫ווקר התחיל בעיקר בצילומי פרסומות,‬
‫והצטלם לסרטים קצרים ולפרקים בטלוויזיה.‬
‫- ג'ן בראיינט‬ ‫אמא של ווקר -‬
‫שאפנו שהוא יגיע לעולם הסרטים העלילתיים.‬
‫- הודעות -‬
‫ואז קיבלתי הודעה באינסטגרם.‬
‫היא הייתה מהפרופיל של פייפר רוקל.‬
‫משהו כמו, "היי,‬ ‫אנחנו מחפשים ילדים להצטלם איתם.‬
‫"תהיו מעוניינים לעשות יוטיוב?"‬
‫פייפר וגאווין נפרדו'‬ ‫ופתאום היא הייתה צריכה קראש חדש.‬
‫אז טיפאני ליהקה מישהו אחר לתפקיד.‬
‫וכל הנערים האלה שלחו תמונות.‬
‫- הת'ר ניקול‬ ‫אמא של סופי -‬
‫זה היה חשוב מאוד לצפיות ביוטיוב‬ ‫שיהיה לה חבר.‬
‫אפשר לראות שאם מישהו עוזב את הסקוואד,‬ ‫הם פשוט מביאים מישהו אחר במקומו.‬
‫הוא דומה למי שעזב במידה מסוימת‬ ‫ויכול לשחק את התפקיד.‬
‫ווקר ופייפר הפכו ל"פייקר".‬
‫- #פייקר -‬
‫זה היה שם השיפינג שלהם. כל זה היה חדש לי.‬
‫היי!‬
‫היידן כאן. ווקר כאן.‬
‫יו.‬ ‫-לב כאן, וג'נטזן כאן.‬
‫- מתיחת דייט ראשון -‬
‫שם השיפינג שלי היה "ג'ופי", ג'נטזן וסופי.‬
‫הוא חיבב אותי בשלב מסוים.‬ ‫אני ממש חיבבתי אותו בשלב מסוים.‬
‫הקראש שלנו התחיל באודישן אבל הפך לאמיתי.‬
‫תניח את זה. לא!‬ ‫-לא. אני פותח את זה.‬
‫ג'נטזן הצטרף לסקוואד ביולי 2019.‬
‫- ג'ונה רמירז‬ ‫אמא של ג'נטזן -‬
‫סופי הייתה מאוהבת בו מהאודישן הראשון.‬
‫אני צריכה עוד גומיות לשיער. אני אוהבת…‬
‫טיפאני התלהבה ממנו מאוד‬ ‫ומהשידוך בין סופי וג'נטזן.‬
‫עכשיו אני צריך להחזיר לך.‬ ‫-לא!‬
‫ההתרשמות הראשונית שלי מטיפאני‬ ‫הייתה שהיא נחמדה מאוד.‬
‫היא הייתה נדיבה.‬
‫הייתה לנו בעיה עם החתול שלנו באותו זמן,‬ ‫והיא הייתה חובבת חתולים נלהבת.‬
‫היא תרמה 1,000 דולר לניתוח החתול שלנו.‬
‫אז חשבנו, "וואו", היא אישה ממש נחמדה".‬
‫הנה קראש שלי, סופי!‬
‫הסרטונים הראשונים היו בסדר.‬ ‫לא היה בהם שום דבר מדאיג.‬
‫הפלת אותי.‬ ‫-כי התגעגעתי אליך.‬
‫גם אני התגעגעתי אלייך.‬
‫חשבתי, "טוב, מערכת יחסים מול המצלמה",‬ ‫והמעריצים אהבו את זה.‬
‫- אני אוהבת את סופי וג'נטזן -‬
‫אבל בהמשך, התוכן הפך להיות מאוד בלתי הולם.‬
‫ג'נטזן, אני באמת לא חושבת שזה הזמן המתאים.‬
‫סופי…‬ ‫-לא, בבקשה.‬
‫אני ממש רוצה להיות לבד עכשיו.‬
‫טיפאני ביימה אותנו לבצע תנוחות מסוימות,‬
‫להתחבק בצורה מסוימת בסרטון‬ ‫כדי לקבל קליקים ולייקים.‬
‫ומחוץ למצלמה, זה היה אפילו יותר מיני.‬
‫היא שאלה אותנו מתי נעשה יותר מאשר להתנשק,‬
‫וזה ממש הפתיע אותי ואת ג'נטזן.‬
‫כי אני הייתי בת 12, והוא היה בן 13, 14.‬
‫אנחנו לא רוצים לעשות את הדברים‬ ‫שאת אומרת לנו לעשות, וזה מוזר.‬
‫תחייכו. תסתכלו…‬ ‫אתן יכולות לומר "היי" למצלמה.‬
‫תפלרטטו עם המצלמה.‬
‫אני זוכרת שראיתי את הילדים האלה מתחתנים.‬
‫לאחר מכן, התברר לי שזה היה תרגיל יחצני.‬
‫אבל אלה חייהם האמיתיים,‬ ‫ועליהם לדעת איך להתנהג במצבים כאלה.‬
‫- אווה מישל‬ ‫שחקנית ומשפיענית -‬
‫הם לא התנסו מספיק בחיים‬ ‫כדי להבין את המשמעות של העניין.‬
‫- אווה‬ ‫בת 12 -‬
‫כשהייתי כבת 12 קיבלתי חשיפה באינסטגרם.‬
‫עשיתי אודישן ל"דאנס מאמס".‬
‫התוכנית שודרה,‬ ‫ובין לילה היו לי 100,000 עוקבים.‬
‫כשמספר העוקבים שלך גדול כל כך…‬
‫- 1.4 מיליון עוקבים -‬
‫קשה מאוד להבחין בין מערכות יחסים אמיתיות,‬ ‫אילו חברויות הן אמיתיות,‬
‫ואיך נראה האני האמיתי שלך.‬
‫לא זכיתי לכל כך הרבה חשיפה‬ ‫כמו הילדים האלה,‬
‫ואני אפילו לא יכולה לדמיין את הלחץ‬ ‫שהם הרגישו כדי לגלם דמות שהיא אינה הם.‬
‫המצב יכול להיות מאוד מלוכלך‬ ‫כשילדים מרוויחים הרבה כסף,‬
‫הכוונה לסכומי כסף מגונים.‬
‫מה קורה? אני ג'נטזן רמירז.‬ ‫ברוכים הבאים לערוץ היוטיוב שלי.‬
‫- ספטמבר 2019 -‬
‫אל תשכחו לעשות לייק, לעשות מנוי,‬ ‫ולהפעיל את ההתראות.‬
‫כשפרסמנו את הסרטון הראשון שלנו,‬ ‫הוא קיבל מיליון צפיות.‬
‫- 1,146,678 צפיות -‬
‫התרגשנו ואמרנו, "וואו, זה נהדר".‬
‫לא הבנתי שזאת לא הייתה הנורמה.‬
‫אני חושב שאנחנו צריכים להביא את הסקוואד!‬
‫אין ספק שהרווחתי יותר כסף‬ ‫מכפי שכל ילד בן 14 אמור להרוויח.‬
‫זה הגיע לקצת יותר מ-50,000 דולר בחודש.‬
‫- תערבבו! -‬
‫המפתח להשגת חשיפה ביוטיוב הוא שיתוף פעולה.‬
‫קיימות קבוצות שיתופי פעולה כמו הסקוואד‬ ‫כדי לקדם זה את זה.‬
‫- 1.3 מיליון -‬
‫אם אתם מצליחים לבנות סביבכם‬ ‫צוות של משפיענים רלוונטיים,‬
‫ומשיגים להם חשיפה,‬ ‫הם מתעלים את הצפיות שלהם אליכם,‬
‫ניתן לעשות סינדיקציה של תוכן‬ ‫ושל עסקאות מותגים, ולהגדיל את כל העוגה.‬
‫"חבר'ה, כדאי שתבדקו את האינסטגרם שלי,‬ ‫ואולי גם את הטיקטוק שלי."‬
‫תצעק עוד כמה דברים.‬ ‫-בסדר.‬
‫מאחר שהאנטר עזר לנו‬ ‫לקבל את כל החשיפה הזאת,‬
‫הם רצו שנשלם עשרה אחוז מהרווחים‬ ‫של הילדים שלנו להאנטר, ושנחתום על חוזה.‬
‫אמרתי למשפחה שלי,‬
‫"אני לא חושבת שזה רעיון טוב‬ ‫כי אם בעתיד נרצה להיפרד מהם,‬
‫"ולהמשיך ליצור תוכן,‬ ‫נוכל לעשות את זה בעצמנו."‬
‫אמרתי, "בסדר, אם נפתח ערוץ יוטיוב משלך,‬
‫"אני אצלם ואערוך‬ ‫ואעזור לך לנהל את הערוץ שלך."‬
‫וזה נמשך חודשים, שבהם לא היה לנו חוזה.‬
‫- 300 אלף דולר -‬
‫טיפאני והאנטר לוקחים אחוזים‬ ‫מכל ערוצי הילדים, שזה מקובל במצבים כאלה.‬
‫אבל זה לא נורמלי‬ ‫שאמא של אחת הטלנטים תשלוט בכל המיזם.‬
‫מה? את מפלרטטת עם החבר שלי?‬
‫כשהסקוואד התחילה‬ ‫לצבור יותר ויותר פופולריות,‬
‫טיפאני רצתה עוד.‬
‫וטיפאני החליטה מי יקבל את עסקאות המותג,‬ ‫ומי ירוויח הכי הרבה כסף.‬
‫מי צריך להחזיק את המוצר.‬
‫אקשן.‬
‫"אם אתן לך את עסקת המותג הזאת,‬ ‫עליך להתחייב להשתתף בסרטונים האלה."‬
‫"אם תתלבשי באופן הזה, אכניס אותך‬ ‫לשלוש תמונות הדוּגְמִית הבאות של פייפר,‬
‫"ומספר המריצים שלך ירקיע שחקים.‬
‫"אז תלבשי את הביקיני הזה."‬
‫הייתי הסטייליסטית של כל הילדים.‬
‫שגרת היומיום שלי הייתה ללכת לקנות בגדים.‬
‫קניתי להם אימוניות קטנות וחמודות‬ ‫או בגדים תואמים.‬
‫אלה היו בגדים לילדות בנות 11, 12.‬
‫טיפאני הייתה ממש מתעצבנת ואומרת,‬ ‫"פייפר היא לא סופי. היא זנותית יותר.‬
‫"תביאי לה בגדים זנותיים יותר.‬ ‫היא צריכה לחשוף יותר."‬
‫הייתי קצת בהלם.‬
‫חבר שלי עיצב את כל הדוּגְמִיות,‬
‫ויש לו מסרונים שבהם היא הורתה לו‬ ‫"תגדיל לבנות את השדיים,‬
‫"תצר להן את המותניים,‬ ‫תגדיל לה את הישבן, תגדיל לה את הירכיים,‬
‫"תגדיל את השרירים של הבחורים."‬
‫שוב ושוב, "סקס מוכר. תעשה את זה סקסי".‬
‫ידענו שזה לא בסדר, אבל הייתה הרגשה‬ ‫שאנחנו לא יכולים להגיד משהו.‬
‫וכך המוזרות הזאת הפכה לנורמלית.‬
‫כבר הראיתי לכם מהלכי מסיבות קלים, אז…‬
‫הרבה מהילדים המשפיענים המפורסמים באמת,‬
‫כשהם מגיעים לגיל ההתבגרות,‬
‫סרטוני המתיחות האלה ודחיפת הגבולות הזאת‬
‫הופכת להיות פרובוקטיבית יותר‬ ‫או שערורייתית יותר כדי להמשיך לקבל חשיפה,‬
‫ולספק את הלקוחות שלהם ואת הקהל שלהם.‬
‫האינטרנט עצום,‬ ‫וכשמדובר ביוצרי תוכן לילדים, אנחנו מניחים,‬
‫"אלה רק ילדים אחרים שעוקבים אחריהם."‬
‫אבל קשה לדעת באמת מי עוקב אחריהם.‬
‫לדעתי, הורים די משלים את עצמם בעניין,‬
‫כי כדי להתעמת עם המציאות‬ ‫עליהם להכיר בך שהם מסכנים את ילדיהם.‬
‫- 2017‬ ‫קנטון, ג'ורג'יה -‬
‫בימים הראשונים, ראיתי סרטון של פייפר‬ ‫ממש לאחר יום הולדתה העשירי.‬
‫- עוגת יום הולדת גדולה בשבילך!‬ ‫(ובלי קלוריות) -‬
‫תראו את כל הדברים האלה!‬
‫היא הייתה מוקפת בקופסאות‬ ‫ובאריזות של מתנות.‬
‫אני זוכר שראיתי פלמינגו ורוד,‬ ‫בובות פרווה, והרבה סקוושי.‬
‫- תוצאות! -‬
‫כל הדברים היו מתנות ממעריץ. שמו היה מגאן.‬
‫- תודה, מגאן -‬
‫אמרתי, "טוב, מגאן ממש נחמד".‬
‫מעולם לא ראיתי איך מגאן נראה.‬
‫- תגידו שלום ל"מלך הבננה" -‬
‫במשך זמן מה, חשבתי שמגאן היא ילדה מעריצה,‬ ‫עד שגיליתי שהוא גבר מבוגר.‬
‫מגאן מתחזה לילדה ברשת‬
‫שהיא מעריצה של פייפר רוקל,‬ ‫ויש לו את כל התמונות של פייפר.‬
‫- אם היא מוצאת חן בעיניכם, תנו לה טבעת -‬
‫טיפאני אמרה, "הוא אוהב תמונות של פייפר.‬
‫"הוא המטרידן שלה.‬
‫"גם אתן תוכלו לקבל מתנות‬ ‫אם תשלחו לו תמונות.‬
‫"זה לא משהו רע.‬ ‫רק כמה צילומים נוספים מסשן צילומים.‬
‫"אבל הוא סוטה." היא ידעה שהוא סוטה.‬
‫- גאווין מתי אתה ופייפר‬ ‫תעלו תמונות עם בגדי ים? -‬
‫מדי פעם טיפאני הייתה אומרת,‬ ‫"פייפר, מגאן בטלפון".‬
‫- קורין‬ ‫חברה לשעבר בסקוואד -‬
‫ואז פייפר הייתה עונה ואומרת, "היי, מגאן!"‬
‫רק בזכות זה שהיא פלרטטה איתו‬ ‫ושלחה לו תמונות,‬
‫טיפאני קיבלה ממגאן תיק של גוצ'י,‬
‫פייפר קיבלה תיק של גוצ'י.‬ ‫-צריך להביא את תיקי הגוצ'י!‬
‫כל מיני מתנות יוקרתיות.‬
‫מחשבים חדשים, מצלמות חדשות,‬
‫עדשות מצלמה, מיקרופונים,‬ ‫אייפון אם היא הייתה צריכה אייפון.‬
‫היא קיבלה הוברבורד.‬
‫כל דבר שפייפר רק רצתה, היא קיבלה ממגאן.‬
‫ואז מגאן יצר קשר עם סופי, וחסמתי אותו מיד.‬
‫היי, חבר'ה, חזרתי. עברו בערך יומיים…‬
‫- קורין‬ ‫בת 10 -‬
‫קורין חזרה הביתה ושאלה אותי‬ ‫למה גברים זקנים אוהבים להריח תחתונים.‬
‫אני…‬
‫זה מסוג הדברים שגורמים לך לשאול,‬ ‫"איפה שמעת את זה?"‬
‫לפייפר היה שיעור משחק או שיעור פיתוח קול.‬
‫לקחנו אותה לשיעור שלה, ואז טיפאני אמרה,‬
‫"אני צריכה להביא כמה דברים לדואר."‬
‫היה לה תיק, והיא הוציאה ממנו‬ ‫משהו שנראה כמו תחתונים של פייפר.‬
‫- דואר ארצות הברית -‬
‫שאלתי אותה, "למה את שולחת אותם?"‬
‫והיא אמרה לי‬ ‫שגברים זקנים אוהבים להריח אותם.‬
‫הייתי מבולבלת.‬
‫חשבתי, "על מה היא מדברת?" כאילו…‬
‫אבל דיברתי על זה עם טיפאני.‬
‫היא אמרה, "תפסיקי להיות כל כך דרמטית".‬
‫אני חושבת שמה שקשה לאנשים להבין‬
‫הוא למה הסכמנו להישאר במצב כזה…‬
‫אני מניחה שחשבתי‬ ‫שאוכל להגן על קורין מפני זה.‬
‫האם למבוגרים מותר‬ ‫להירשם לתוכן בלעדי של קטינים?‬
‫כי זה מה שקורה בפלטפורמות שונות.‬
‫יש נתון סטטיסטי מאוסטרליה…‬
‫- תמונות נבחרות של פייפר רוקל -‬
‫ש-60 אחוז מהתמונות שנמצאו‬ ‫במחשבים של פדופילים הן מרשתות חברתיות.‬
‫- שרה אדמס‬ ‫MOM.UNCHARTED -‬
‫במאמר בוול סטריט ג'ורנל נכתב:‬ ‫"האינסטגרם מטפח קהילת פדופילים".‬
‫- המשפיענית היא נערה‬ ‫הקהל הוא 92% גברים מבוגרים -‬
‫במשך חודשים רבים ערכנו חקירה‬
‫שבה בדקנו מספר בעיות של בטיחות ילדים‬ ‫ברשתות חברתיות של מטא.‬
‫כמעט בכל המקרים, שבהם נערות צעירות‬ ‫בפלטפורמות האלה הפכו למשפיעניות…‬
‫- קתרין בלאנט‬ ‫עיתונאית -‬
‫התברר שחלק גדול מהעוקבים שלהן‬ ‫הם גברים מבוגרים.‬
‫לילדות שהן רקדניות או מתעמלות‬
‫בהחלט יש קהל שנמצא שם מהסיבות הלא נכונות.‬
‫והיו מקרים שבהם קיבלתי תגובות או הודעות‬ ‫שהיו מפחידות ומוזרות.‬
‫בכל פלטפורמה,‬
‫התפקיד של האלגוריתם הוא להעריך אותך כמשתמש‬
‫ולנסות להבין איזה סוג של תוכן‬ ‫עשוי לעניין אותך.‬
‫הצד האפל של זה הוא שאם אתה מבוגר‬ ‫שמתעניין מינית בילדים,‬
‫האלגוריתם לא רק יעזור לך‬ ‫למצוא חומר לא חוקי באמת,‬
‫אלא גם תוכן כללי שקשור לילדים.‬
‫וההיבט הכי מטריד שהתברר לי בחקירה הזאת‬
‫הוא שאנשים מבוגרים מחליפים ביניהם תמונות‬ ‫שהם הורידו מהאינסטגרם,‬
‫ומנהלים עליהן דיונים‬ ‫שהיו בפירוש בלתי אנושיים.‬
‫- שוק של ילדות משפיעניות‬ ‫מנוהל על ידי אימהות והעוקבים הם גברים -‬
‫בכתבה בניו יורק טיימס,‬ ‫הייתה הערה מפדופיל שכתב,‬
‫"תודה לאל על האינסטה-אימהות.‬
‫"הן מספקות את כל החומר הזה בחינם,‬ ‫ואנחנו אפילו לא צריכים לחפש אותו."‬
‫כשרואים תגובות כאלה, אני פשוט לא מבינה‬ ‫למה שהורים ירצו להיות מעורבים בדבר כזה.‬
‫אחי, תראה איך היא נראית.‬ ‫-בסדר, אתה תצא לדייט עם סופי. אני הולכת.‬
‫טוב, אולי באמת אעשה את זה.‬
‫אני לא מאמין. נמאס לי.‬ ‫-תירגע. אנחנו ממש אוהבים אותך.‬
‫לדעתי, פייפר המשיכה‬ ‫לצלם סרטונים כי היא הייתה חייבת.‬
‫ככה היא מתפרנסת, ואין לה ברירה אחרת.‬
‫היא דיברה עם אמא שלה בעבר.‬
‫פייפר אמרה לטיפאני,‬ ‫"אני לא רוצה לעשות את זה".‬
‫ואז היא פשוט שכחה מזה,‬ ‫ולמחרת היא שוב הצטלמה לסרטונים.‬
‫פייפר, תפסיקי לאכול את הידיים.‬ ‫את נראית מגוחכת.‬
‫שלוש, שתיים, אחת, אקשן.‬
‫בכל פעם שהפגנתי דאגה כלשהי לפייפר,‬
‫טיפאני אמרה לי,‬ ‫"פייפר יודעת מה העבודה שלה.‬
‫"רק תגידי לה מה שאת רוצה שהיא תעשה."‬
‫אקשן, מצלמה אחת…‬
‫אני לא יודע מתי פייפר הייתה בבית ספר‬ ‫בפעם האחרונה או שהיו לו חברים אמיתיים.‬
‫היא די לכודה בתוך זה.‬
‫שמעתי אותה אומרת כמה פעמים‬ ‫שהיא לא רוצה להצטלם.‬
‫היא רצתה לחזור לג'ורג'יה.‬
‫אני אפילו לא יודעת‬ ‫אם היא בכלל רצתה פעם לגור באל-איי.‬
‫- חובה לחבוש מסכות בחוץ -‬
‫אבל בחודש מרץ פרצה מגפת הקורונה,‬ ‫וכולנו היינו סגורים בבית.‬
‫- תישארו בבית -‬
‫תראו מי חזר. זו פייפר רוקל!‬
‫- מאי 2020 -‬
‫פייפראצי עולה באש!‬
‫האמת שאני די מחבבת את עניין הבידוד הזה‬
‫כי אני אדם ביתי, ואני אוהבת להיות בבית,‬
‫אז זה בעצם דבר די טוב בשבילי.‬
‫מגפת הקורונה הייתה כמו לשפוך דלק‬ ‫על האש של תעשיית הילדים המשפיענים.‬
‫כולם היו פתאום מחוברים‬ ‫לטלפונים שלהם בלי הפסקה,‬
‫וצרכו שעות על גבי שעות‬ ‫של תכני ילדים משפיענים.‬
‫והדרישה הזאת לא ירדה בחזרה.‬
‫במהלך מגפת הקורונה הגעתי למיליון ביוטיוב,‬
‫וכולם זכו להצלחה אדירה‬ ‫כי הילדים האחרים, קהל המעריצים שלנו,‬
‫כולם היו בבית ורק צפו ביוטיוב.‬
‫הדבר היחיד שאפשר היה לעשות‬ ‫היה לצפות ביוטיוב.‬
‫יו, קון מן!‬ ‫-יו!‬
‫קונור!‬ ‫-יו, קונור! מה קורה?‬
‫- קונור‬ ‫בן 14 -‬
‫קונור הצטרף לסקוואד,‬ ‫כשמגפת הקורונה הייתה בשיאה.‬
‫התעשייה הייתה משותקת, הסדרה שלו בוטלה,‬ ‫ואז הזדמנויות מתוכננות אחרות גם בוטלו.‬
‫- אמבר קיין‬ ‫אמא של קונור -‬
‫ולכן הסקוואד הפך לקבוצת החברים הקטנה שלו.‬
‫לכולם היו קבוצות שהם בילו איתן,‬
‫אבל לא בילית עם אנשים אחרים.‬
‫אז זה לא נראה חריג‬ ‫שאלו היו האנשים היחידים שבילינו איתם.‬
‫השעות התארכו מאוד.‬
‫הסרטונים התארכו.‬
‫מספר הסרטונים שצילמנו גדל.‬
‫עומס העבודה הפך יותר ויותר עמוס,‬
‫עד לנקודה שבה זה נהיה כל כך מתיש.‬
‫אני אפילו לא מאופרת בחלק מהסרטונים‬
‫כי הייתי כל כך מותשת,‬ ‫שאפילו לא הצלחתי להתכונן.‬
‫הייתי פשוט חייבת להצטלם.‬
‫- לאס וגאס, נבדה -‬
‫בדיוק עברנו מג'ורג'יה לווגאס‬ ‫בזמן מגפת הקורונה.‬
‫לא הכרנו אף אחד בחוף המערבי.‬ ‫אף אחד מהילדים לא הלך לבית הספר.‬
‫היה כל כך חם כאן,‬ ‫והילדים בווגאס לא יוצאים החוצה.‬
‫אז בתקופה הזאת, כשכולם היו מבודדים מאוד,‬
‫הנסיעה ללוס אנג'לס הייתה מסעירה.‬
‫אני זוכרת שאמא שלי אמרה,‬ ‫"אנחנו נוסעות ללוס אנג'לס לבקר את פייפר".‬
‫- ריס‬ ‫חברה לשעבר בסקוואד -‬
‫אני וקלייר היינו מאושרות עד הגג.‬
‫לא עוד חברה בסקוואד!‬
‫יש יותר מדי. בואו נתחיל להיפטר מהם.‬
‫פרנק, זאת קלייר.‬
‫כשהפכתי לחלק מהסקוואד,‬
‫הייתי ממש אסירת תודה‬
‫כי ביליתי עם קבוצה גדולה של ילדים…‬
‫- קלייר‬ ‫חברה לשעבר בסקוואד -‬
‫בזמן שכולם היו בבית ולמדו באינטרנט.‬
‫היי, מה קורה, קלייר בֶּרְז שלי?‬ ‫היום נראה לכם עוד סרטון מתיחה!‬
‫- מתיחה -‬
‫קלייר תמיד רצתה להיות שחקנית.‬
‫היא השתתפה בהצגות ובמחזות הזמר בבית הספר,‬
‫וזו הייתה הזדמנות נהדרת‬ ‫להגשים את חלומותיה, אז למה לא?‬
‫- פיישנס רוק סמית'‬ ‫האמא החורגת של קלייר וריס -‬
‫מאחר שהיינו כל כך מבודדים,‬
‫היה חשוב מאוד לילדים האלה לבלות ביחד‬ ‫כי אף אחד לא הלך לבית הספר.‬
‫הם התקרבו מאוד. אם מישהו עבר משהו,‬
‫הם היו שם אחד בשביל השני.‬
‫מה?‬
‫אבל פיי אמרה לי‬ ‫שלפעמים הם לא אוכלים צהריים,‬
‫ושקלייר הייתה ערה‬ ‫עד אחת, שתיים לפנות בוקר.‬
‫אבל היה כאן שיקול גדול יותר, שהיה:‬ ‫"אנחנו מתחברות עם פייפר וטיפאני".‬
‫שמתחתי מאוד להיות שוב בחייה של טיפאני.‬
‫ועבדתי שם בחינם.‬
‫היא הציעה לשלם לי.‬
‫אמרתי, "עד שתתחילו להרוויח יותר כסף,‬ ‫אני פשוט אעשה את זה כי את בת משפחה".‬
‫היי, חבר'ה!‬ ‫-היי, חבר'ה!‬
‫ברוכים הבאים לערוץ היוטיוב שלי.‬
‫לא האמנתי שמאפס מנויים…‬
‫- קלייר רוקסמית'‬ ‫0 מנויים -‬
‫הגענו ל-100,000, 200,000, 400,000,‬ ‫500,000 מנויים בערוץ היוטיוב שלנו.‬
‫וכשההכנסות החלו לטפס, לא האמנתי.‬
‫- הכנסות משוערות‬ ‫51,128 דולר -‬
‫מדובר בכסף שמשנה חיים.‬
‫בהתחלה אתה לא יודע מה לעשות.‬
‫כאילו, "אלוהים, זה אמיתי?"‬
‫הרבה יוצרי תוכן…‬ ‫בואו ניקח את פייפר רוקל, לדוגמה.‬
‫חלק גדול מהצפיות והתגובות שלה ביוטיוב‬ ‫וברשתות החברתיות הוא בעצם מזויף.‬
‫אלה בּוֹטים.‬
‫זאת… חשיפה בתשלום.‬
‫אנשים קונים מיליוני עוקבים‬
‫במקומות כמו בנגלדש או פקיסטן‬ ‫או במדינות מזרח אירופה כי זה זול מאוד.‬
‫קוראים לזה "מערכות בּוֹטים"‬ ‫כי זה משהו שכולם בתעשייה עושים.‬
‫אבל על חשיפה כוזבת שקונים מבּוֹטים,‬ ‫לא מקבלים תשלום.‬
‫מקבלים תשלום רק על משתמשים אמיתיים‬ ‫שבאמת צופים בפרסומות.‬
‫לא משלמים לך על 50,000 צפיות הראשונות‬ ‫שנרכשו מבּוֹטים.‬
‫זה בעצם נועד רק להגביר את הנראות.‬
‫קצת עשן ומראות כי זה מושך אנשים פנימה.‬
‫אבל כשהילדים האלה מתחילים להגיע‬ ‫למספרים העצומים האלה והופכים לוויראליים,‬
‫צריך להמשיך לתת לצופים‬ ‫את מה שהם רוצים לראות.‬
‫הסרטון של היום יהיה האתגר הראשון שלי.‬
‫נעשה את "אתגר האחרון ש…"‬
‫האחרון שיצא מפייסטיים.‬
‫האחרון שיצא מהבריכה.‬
‫אתגר שבע השניות!‬
‫מי יכול לאכול הכי מהר ארוחת טראוויס סקוט?‬
‫האחרון שיצא מאמבטיית הקרח הקפואה.‬
‫בקרב משפיענים רבים יש לחץ‬ ‫להגיע להישגים טובים יותר בכל יום.‬
‫ולכן לאנשים שמסריטים חיים מזויפים,‬
‫השאלה היא איך לגרום לקהל לחזור‬
‫כדי לראות יותר ויותר התנהגות שערורייתית?‬
‫אני בטוח שלסויר יש כוויות קור.‬
‫יש כל כך הרבה סרטונים‬ ‫שגרמנו לכולנו חוסר נוחות.‬
‫רוטב סויה!‬
‫זה ממש חם!‬
‫לא משנה מה קרה לנו, כל עוד זה צולם.‬
‫סופי, קיבלת את "נשקי את המארח".‬
‫אני המארחת.‬
‫זה התחיל לגבות מחיר מבריאותי הנפשית,‬
‫כי ברגע שהפסקנו לצלם,‬ ‫הרגשתי מדוכאת ועצובה.‬
‫אלה היו כמה מהשנים הקשות ביותר של חיי,‬ ‫והייתי רק בת 12.‬
‫אם הם יחליקו שלוש פעמים,‬ ‫כמו הפעם השלישית, אני רוצה לראות נשיקה.‬
‫היי, האנטר?‬ ‫-כן?‬
‫אתה מצלם עכשיו?‬ ‫-כן.‬
‫אלה פייפר ולב?‬ ‫-כן.‬
‫אני חושבת שפייפר ולב צריכים לשאול,‬
‫"אתם מתמזמזים עכשיו?"‬
‫כן, מותק, כבר תכננתי הכול. זה ממש…‬
‫ככה זה יהיה?‬
‫בהתחלה, אני לא חושב שהיו‬ ‫הרבה חוקים להורים שיו על הסט,‬
‫אבל ככל שהזמן חלף, טיפאני התחילה‬ ‫להיות נוקשה יותר ולדרוש יותר שליטה.‬
‫היא אמרה להם, "אתם יכולים לבוא,‬ ‫אבל להיות רק בבית האחורי".‬
‫אנחנו ניכנס לשם ונראה מה יקרה.‬
‫ואולי נתנשק. אנחנו נגלה.‬
‫העובדה שטיפאני ניסתה‬ ‫להשאיר את ההורים בבית האחורי‬
‫בזמן שהילדים, טיפאני והאנטר‬ ‫צילמו בבית הראשי,‬
‫הייתה מדאיגה‬ ‫כי לא יכולנו לראות את הילד שלנו.‬
‫תמיד הייתה סיבה כלשהי להרחיק אותנו.‬
‫היא הייתה מסכסכת בין הורים.‬
‫היא לא רצתה שהורים יתיידדו ביניהם.‬
‫תמיד הייתה איזו אמא שהיא לא חיבבה.‬
‫ואף אחד לא רצה להתיידד עם האמא הזאת,‬ ‫כדי שהיא לא תפסיק לחבב גם אותך.‬
‫היא משיגה את התמיכה של כולם,‬ ‫ואז מסכסכת ביניהם.‬
‫מבלי שבכלל ידענו מזה. זה מדהים.‬
‫הבריאות הנפשית שלי הייתה על הפנים…‬
‫כאילו שעברתי שטיפת מוח.‬
‫חשבתי לעצמי, "זה נראה בסדר,‬ ‫אבל זה גם נראה לא בסדר".‬
‫לאט לאט, המצב נעשה מוזר.‬
‫- איידן‬ ‫בן 15 -‬
‫לפעמים לא הבנו איך‬ ‫היא שכנעה אותנו לעשות את הדברים האלה.‬
‫בסרטון "לחקות את הקראש שלי",‬ ‫הייתי צריכה לחקות אותו…‬
‫- קלייר‬ ‫בת 13 -‬
‫והוא עשה משהו שלא יכולתי לעשות.‬
‫ואיידן, החולצה שלך ספוגה עכשיו.‬
‫בחיי…‬
‫מה אתה עושה?‬ ‫-מה זאת אומרת?‬
‫אז הוא הוריד את החולצה.‬ ‫-אני רק מוריד את החולצה שלי.‬
‫כבר נגעתי בחולצה שלי,‬
‫אבל אז אמרתי, "יודע מה? ניצחת אותי".‬
‫והיא אמרה, "לא, תרימי את החולצה שלך".‬
‫נראה לי שניצחת אותי.‬
‫- איידן מנצח! -‬
‫בדוּגְמִית, טיפאני רצתה לראות את החזייה שלי.‬
‫עשיתי מה שהיא אמרה כי טיפאני היא הבוגרת.‬
‫היא יודעת מה לעשות.‬
‫תגיד, "לא הרגשתי את הראשונה.‬ ‫תוכלי לחזור עליה?"‬
‫אוקיי.‬
‫כשמעודדים ילדים לעשות דברים‬ ‫שהם יודעים שהם לא בסדר או לא ראויים,‬
‫במיוחד אם הם התבקשו לעשות את זה כאתגר,‬ ‫זה מבלבל אותם.‬
‫ילדים מבינים שהמבוגרים אחראים לשלומם.‬
‫כשהמבוגרים האלה מפרים‬ ‫את הציפיות שלהם מהעולם,‬
‫זה עלול לשבש את האמון שיש לילדים‬
‫למבוגרים בעולם שאנחנו חיים בו.‬
‫זו מתיחה!‬
‫אלוהים. תקשיב, רובי היא בעצם רק אחת מה…‬
‫היה כיף לצלם את המתיחות‬ ‫כשאתה היית זה שמתח אחרים.‬
‫הן לא היו כיפיות כשאתה היית הקורבן.‬
‫אבל למה אתה עושה את זה?‬ ‫זה אפילו לא הגיוני.‬
‫זו רק מתיחה!‬
‫וזו הגישה שהתחילה להיות בכל הסרטונים האלה.‬
‫"זה לא משנה כל עוד זה נראה טוב.‬ ‫תשתקו ותעשו את זה."‬
‫האנטר, בוא הנה עכשיו.‬
‫מה?‬
‫היא בסדר? סויר, מה קרה?‬
‫אני לא יודע. היא פשוט התעלפה.‬
‫אחת המתיחות הבלתי נשכחות הייתה‬ ‫"חברה שלי שברה את הרגל".‬
‫סויר, תוכל להתקשר למוקד החירום?‬ ‫-כן.‬
‫פייפר זייפה שהיא שברה את הרגל.‬
‫ואז הבהילו אותה לבית חולים‬ ‫באמבולנס ששכרנו.‬
‫המתיחה הזאת הייתה ממש מטרידה.‬
‫לחשוב שהחברה ששלך‬ ‫שברה את הרגל וחטפה שבץ,‬
‫זו לא חוויה שמישהו צריך לעבור‬ ‫כדי לצלם סרטון יוטיוב.‬
‫טוב, סויר, מתי נגיד לכולם שזו רק מתיחה?‬
‫נראה לי שעכשיו.‬ ‫-אלוהים, זה היה כל כך גרוע.‬
‫עכשיו!‬
‫ותחבק את ג'נה וקלייר.‬
‫לקלייר יש דמעות בעיניים. יו…‬
‫בסופו של דבר, הגבולות נעשים מאוד מטושטשים‬ ‫בין מה אמיתי ומה זה סרטון יוטיוב.‬
‫אי אפשר לדעת מה אמיתי ומה לא.‬
‫כמו למשל מתיחת "המעצר המשטרתי".‬
‫מה שלומכם?‬
‫קיבלנו תלונה. דיווח על הפרת סדר.‬
‫אתם מצלמים פה בלי אישור.‬
‫במתיחה הזאת הגיע שוטר מזויף‬
‫כדי לעצור את אחד מחברי הסקוואד,‬ ‫ששמו היה לב.‬
‫מה שלומכם היום, ילדים?‬
‫טוב.‬
‫המתיחה הזאת הייתה אחת מ"האמיתיות".‬
‫לאף אחד לא נאמר שזו מתיחה.‬
‫לא הודיעו להורים שזאת מתיחה.‬
‫אז כולם היו באמת מבועתים.‬
‫קרה משהו?‬ ‫-לא, פשוט…‬
‫אני מדבר עליו. למה הוא בוכה?‬
‫ראיתי את הבן שלי בוכה בכי תמרורים על הסט.‬
‫- ג'נטזן‬ ‫בן 13 -‬
‫וזה היה טראומטי מאוד.‬
‫תסתובב. תפנה לקיר ותשלב את האצבעות.‬
‫- לב‬ ‫בן 14 -‬
‫לב נעצר.‬
‫וג'נטזן בהחלט חשב שזה אמיתי.‬
‫אדוני השוטר, מה אתה עושה?‬ ‫-חבר'ה, תירגעו.‬
‫טוב, הוא רק רצה ל…‬ ‫-הוא לא עשה שום דבר רע.‬
‫אני לא יכולה.‬ ‫-סופי…‬
‫הרגשתי שאני לא יכולה לנשום,‬ ‫כי לא הבנתי מה קורה.‬
‫לא ידעתי אם זו מתיחה או לא, או מה קורה.‬
‫ראיתי את חבר שלי נעצר.‬
‫לא! לב!‬
‫הייתי האדם היחיד שידע שזה מזויף.‬
‫האימהות לא ידעו.‬
‫ואיך שזה נעשה, אני לא יודעת, זה היה נורא.‬
‫עבדתי עליכם!‬
‫עבדו עליכם!‬
‫הרגשתי רע. זה תמיד לא נעים למתוח ילדים,‬ ‫כי אי אפשר לדעת עד כמה הם יהיו רגשניים.‬
‫- ריגו אובזו‬ ‫שחקן -‬
‫אבל חשבתי,‬ ‫"הם יגדלו בסופו של דבר. הכול טוב".‬
‫ילד מסכן. בואו ניתן לו חיבוק.‬
‫בואו ניתן לילד הזה חיבוק.‬ ‫קדימה, גבר. אני מצטער.‬
‫אחרי הצילומים, ניגשתי לטיפאני.‬
‫והיא לא אהבה שהייתה לי בעיה עם זה.‬
‫והיא התחילה לצרוח ולצעוק עליי,‬ ‫ולומר דברים כמו,‬
‫"אחרי כל מה שעשינו בשבילך.‬ ‫אחרי כל מה שעשינו למען ג'נטזן."‬
‫טוב, פגי, לא.‬ ‫פגי, אני לא רוצה אותה יותר בסקוואד.‬
‫טיפאני, תפסיקי.‬ ‫-לא שמעת איך היא דיברה אליי.‬
‫כי לא הזהרת אותה מראש.‬ ‫-שנלך?‬
‫אני לא יכולה להזהיר אותה.‬ ‫היא מספרת לילד שלה הכול.‬
‫כשהגענו הביתה, התקשרו אליי‬ ‫ואיימו על המשך השתתפותנו בסקוואד.‬
‫אמרו לנו שהם לא בטוחים‬ ‫אם הם רוצים שהוא יישאר.‬
‫הייתי בהלם כי שיתפנו פעולה כל הזמן,‬
‫ופתאום, "את לא רוצה את הילד שלי יותר?"‬
‫ג'ונה ואני יצרנו ברית.‬
‫היינו חולקות זו עם זו‬ ‫כל מה שראינו או שמענו,‬
‫ואז התחלתי גם לנהל שיחות עם ווקר,‬
‫ואמרתי לו שאני רוצה לסיים עם כל המצב הזה.‬
‫והוא היה ממש נסער,‬ ‫ואמר, "אני אוהב להיות שם.‬
‫"אני אוהב לעשות סרטוני יוטיוב.‬ ‫זו קבוצת החברים שלי."‬
‫הוא לא רצה לעזוב.‬
‫יום אחד, ג'ונה התקשרה אליי ואמרה,‬
‫"אנחנו עוזבים יחד. את מצטרפת?"‬ ‫אמרתי, "טוב, ברור שאני מצטרפת".‬
‫חשבנו שאם נעזוב יחד,‬
‫אולי היא לא תנסה להרוס את הילדים שלנו.‬
‫ביקשנו מנלסון, אבא של ג'נטזן,‬
‫להיות הדובר שלנו‬ ‫כי כולנו היינו נסערים מאוד.‬
‫הוא היה מרוחק מכל זה.‬
‫הוא חי מחוץ למדינה.‬
‫חשבנו שהוא יוכל לייצג אותנו,‬ ‫כי כולנו היינו מאוד נסערים ביחס לזה.‬
‫אבל אז הוא התחיל להתרחק ולדבר עם טיפאני,‬
‫והיא הצליחה להשפיע עליו.‬
‫תוך כמה ימים היא שינתה את דעתו,‬
‫והוא החליט לתת לג'נטזן, הבן שלנו,‬ ‫להישאר בסקוואד ולעבוד איתה.‬
‫כשווקר עזב וג'נטזן חזר,‬
‫אסור היה לנו לדבר עם ג'ונה.‬
‫טיפאני מאוד לא אהבה את ג'ונה רמירז.‬
‫וכולם ידעו מזה.‬
‫כן, זהו זה. תראה, הוא יעשה את זה בשבילך.‬
‫אחרי שג'ונה הורחקה מהסט,‬
‫נלסון, אביו של ג'נטזן,‬ ‫היה צריך ללוות אותו לשם.‬
‫אבל למרבה הצער,‬ ‫טיפאני הצליחה להשפיע על ג'נטזן,‬
‫ואמרה לו שאמא שלו רוצה את כל הכסף שלו,‬
‫שהיא תנסה לקחת את כל הכסף,‬ ‫וכל השקרים האלה.‬
‫התחלתי לדבר עם הרשויות על זה.‬
‫והם אמרו לי,‬
‫אם הורה אחד מתיר לו ללכת,‬ ‫והשני לא מתיר לו, זה סכסוך משפחתי פנימי.‬
‫אנחנו לא יכולים לעזור.‬
‫- מוזר שיש לך מיגרנות -‬
‫טיפאני אוהבת דרמות.‬
‫- כשאת מתנהגת כמו חלאה -‬
‫היא נהנתה להרגיז אנשים.‬
‫- אולי זאת תופעת לוואי? -‬
‫לאחר שפוטרתי מעבודת הסטיילינג שלי,‬ ‫יצא לי לראות הרבה יותר מה קורה שם.‬
‫קיבלתי את הרושם שההתפרצויות שלה החמירו.‬
‫היא פשוט התחרפנה בשלב הזה.‬
‫- אפריל 2020 -‬
‫קיבלנו אזהרה שהשירות למען הילד‬ ‫מגיעים לביקור.‬
‫מישהו דיווח על הדברים שטיפאני עשתה,‬ ‫אבל לא ידענו מי.‬
‫טיפאני לקחה את פייפר ואותי לשיחה.‬
‫היא אמרה, "סופי, את רוצה‬ ‫שהאמא של חברתך הטובה תלך לכלא?"‬
‫אמרתי, "לא".‬
‫"אתן צריכות לעשות את זה נכון, שתיכן.‬
‫"אתן צריכות לומר‬ ‫שאני לא שום דבר אחר מלבד נחמדה ונורמלית."‬
‫השירות למען הילד הגיעו.‬ ‫פייפר ואני אמרנו, "לא, היא מדהימה".‬
‫ואני זוכרת שהרגשתי ממש חרא‬
‫כי ידעתי שזה שקר מוחלט.‬
‫אבל השירות למען הילד חשבו,‬ ‫"שתי הילדות האלה גרות באחוזה.‬
‫"הן לבושות בצורה מושלמת.‬ ‫הבית שלהן נקי ומצוחצח."‬
‫הם היו יכולים להציל את שתיהן בשלב הזה‬
‫אם לא היו מנחים אותן לשקר להם.‬
‫פחדתי שאם נעזוב,‬ ‫סופי לעולם לא תראה שוב את פייפר,‬
‫ושהן לעולם לא יהיו שוב חברות. אז…‬
‫זה מה שהשאיר אותי שם.‬
‫וגם העובדה שפייפר ביקשה שנגור שם.‬ ‫פשוט לא רציתי לעזוב אותה.‬
‫ריחמתי עליה.‬
‫לא דיברנו אחד עם השני על כל מה שקרה לנו‬
‫כי לא ידענו אם אנחנו באותו צד או לא,‬
‫ולא ידענו אם מה שנגיד ייוודע לטיפאני.‬
‫היה לי קשה לבטוח בקלייר, למשל,‬ ‫כי היא הייתה קרובת משפחה.‬
‫חשבתי, "אני לא יכולה להגיד מה שקורה לי,‬ ‫ואיך אני מרגישה לגבי המצב,‬
‫"כי היא תלך לספר להם."‬
‫יום אחד, הטלפון של סופי נגנב באופן מסתורי,‬
‫וטיפאני פתחה לה חשבון חדש.‬ ‫היא קראה את כל ההודעות שלנו.‬
‫הייתה שם הודעה מסופי,‬
‫"הלוואי שיכולנו לאמץ את פייפר ולעזוב."‬
‫עניתי לה, "גם אני מרגישה ככה, מותק".‬
‫טיפאני נכנסה והתנפלה עלינו בצרחות.‬
‫ואז סופי איבדה את זה. היא התפוצצה.‬
‫ולכן היא נענשה.‬
‫במשך שבועיים, היא לא הורשתה לצלם סרטונים‬ ‫כי היא הייתה צריכה להתנצל בפני טיפאני.‬
‫היא הייתה יכולה לחזור לסקוואד‬ ‫רק אם אני אוותר על זכות ההורים שלי.‬
‫סירבתי.‬
‫אמרתי, "לכי להזדיין את והסקוואד שלך",‬ ‫ועזבנו בשבוע שלאחר מכן.‬
‫- סקוואד - זה חשוב: כולם נדרשים‬ ‫לחסום את סופי והת'ר בכל הרשתות. -‬
‫כשעזבנו, נאסר על כל הילדים לדבר עם סופי.‬
‫היה לה חבר בזמנו, ג'נטזן.‬
‫מעולם לא הרשו לו לדבר איתה שוב.‬
‫הוא נאלץ לחסום אותה.‬
‫והוא מעולם לא דיבר שוב עם סופי.‬
‫הכול נלקח ממנה באכזריות.‬
‫זה כאב מאוד כי הוא היה החבר הראשון שלי.‬
‫אפילו לא נפרדנו באופן רשמי.‬
‫זה נודע לי כשזה נודע לכולם.‬
‫טוב, אליאנה הגיעה עכשיו.‬ ‫תקשיב, אחי, אני לחוץ.‬
‫- אליאנה בת 13 -‬
‫אחרי כמה חודשים,‬ ‫היה לו שיפינג עם נערה אחרת.‬
‫- ג'נטזן - אליאנה -‬
‫ואני זוכרת שזה ממש שבר את ליבי.‬
‫- #ג'ליאנה -‬
‫גם בגלל פייפר. רציתי להיות שם בשבילה.‬
‫לא רציתי לעזוב אותה.‬
‫פייפר, את החברה הכי טובה שלי בכל העולם.‬ ‫ואני עדיין חושבת ככה.‬
‫- ספטמבר 2020 -‬
‫גם אם את חושבת ככה או לא,‬ ‫את החברה הכי טובה שלי, בסדר?‬
‫אני אתגעגע אלייך כל כך.‬
‫התחננתי בפני אמא שלי שנחזור.‬ ‫"אני מתגעגעת לפייפר, אני רוצה לחזור."‬
‫והיא אמרה, "את לא חוזרת למקום הזה. לא".‬
‫לא רק סופי הייתה החברה הכי טובה של פייפר,‬
‫גם אני הייתי די קרוב אליה.‬
‫מכאיב לנתק כל קשר עם מישהו‬ ‫שהיה כל כך קרוב אליך‬
‫בגלל אדם מבוגר ששולט בך.‬
‫- אין צילומים עד להודעה חדשה.‬ ‫פייפר עצובה. -‬
‫לפייפר היו ימים שהיא לא הפסיקה לבכות.‬
‫היא לא סיפרה לאף אחד למה היא בוכה.‬
‫היא וטיפאני יצאו לנסיעות במכונית.‬
‫הן מעולם לא אמרו מה הן עשו או לאן הן הלכו.‬
‫אני זוכרת שהיא חזרה, ועלתה ישר לחדר שלה.‬
‫לחיות כמו מיסטר ביסט במשך 24 שעות!‬
‫- ינואר 2021 -‬
‫אמילי כאן!‬
‫סויר, מה אנחנו עושים?‬ ‫-היום…‬
‫בערך חודש לאחר מכן,‬ ‫כשהגעתי למיליון המנויים שלי,‬
‫- סויר שרבינו‬ ‫מיליון מנויים -‬
‫התחלתי לשאול את עצמי,‬
‫"מה אני עושה פה?"‬
‫אני אפילו לא ממציא את הרעיונות לסרטונים.‬
‫רק אומרים לי מה לעשות ואני עושה את זה.‬
‫כל הכיף בעניין הולך לאיבוד.‬
‫אז חבר'ה, הרבה מהשמועות נכונות.‬
‫- מרץ 2021 -‬
‫כן, עזבתי את הסקוואד של פייפר רוקל,‬ ‫אבל בלי שנאה לאף אחד.‬
‫כולנו ביחסים טובים בינתיים.‬ ‫נראה איך הדברים יתפתחו, אבל…‬
‫כשעזבתי, זה בהחלט היה מלחיץ בהתחלה.‬
‫אתה מתחיל להבין שאתה תפסיד‬
‫את כל הצפיות שאתה מקבל, כל מה שאתה יוצר.‬
‫ושאתה תאבד את החברים שלך,‬ ‫והאנשים שהיית איתם בכל יום.‬
‫אלה בלי ספק היו סיבות להישאר שם‬ ‫כל עוד יכולת.‬
‫חבר'ה, אני לא אשקר.‬
‫- מאי 2021 -‬
‫בקצב הזה, נפספס את השקיעה.‬ ‫-אני יודעת. אנחנו…‬
‫נקודת השבירה שלי הייתה‬ ‫הפעם הראשונה שהתנגדתי לטיפאני.‬
‫ראיתי איך היא התמודדה עם זה,‬
‫וידעתי שאני לא יכולה לסבול את זה יותר.‬
‫לא ממש הכרתי את טיפאני‬ ‫לפני שעברנו ללאס וגאס.‬
‫פיישנס סיפרה לי עליה,‬
‫אבל לא ראיתי את ההתנהגות הזאת בפועל.‬
‫- אני כועסת על קלייר.‬ ‫אסור לה להתערב, והיא דיברה אליי בגסות. -‬
‫אבל אז נחשפתי להתנהגות הזאת באופן אישי.‬
‫טיפאני צורחת על קלייר ואליאנה‬
‫בגלל משהו שקלייר עשתה‬ ‫כדי להגן על מישהו אחר.‬
‫…חוסר כבוד לג'נטזן, אחרת, כמו שאמרתי…‬
‫ואליאנה, אני יודעת שאת שומעת את זה.‬ ‫אם תמשיכי עם…‬
‫את חייבת לי פאקינג התנצלות, אליאנה,‬ ‫כי את כלבה קטנה וחסרת כבוד.‬
‫אחרי שהיא ראתה את זה, היא אמרה, "לא.‬
‫"היא לא תדבר ככה לילדה שלי."‬
‫ובזה זה נגמר.‬
‫- יוני 2021 -‬
‫בבוקר שעזבנו,‬
‫לא הגענו לצילומי הסרטון הראשון.‬
‫קיבלתי הודעה קולית מהאנטר.‬
‫טוב, אשלי, אז אני מבולבל.‬ ‫אני לא יודע מה קורה פה.‬
‫הייתי גלוי מאוד כל הזמן,‬ ‫ועכשיו, כל מי שסמכתי עליו ושהיה חשוב לי,‬
‫ולמען האמת, אהבתי יותר מכל דבר,‬ ‫את יודעת את זה,‬
‫בגד בי ותקע לי סכין בגב…‬
‫אני חושבת שהוא ידע למה אנחנו עוזבות,‬
‫אבל הוא היה צריך להתמודד עם טיפאני.‬
‫וההודעה הקולית שלו הייתה מאוד מפוחדת.‬
‫רגשותיי נפגעו. אף אחד לא אמר כלום.‬
‫התעוררתי יום אחד,‬ ‫ובום, חצי מהדברים שלי נעלמו.‬
‫חצי מהילדים שאני יכול לומר‬ ‫שגידלתי בעולם המדיה החברתית,‬
‫ושהיה לי אכפת מהם יותר מכל דבר,‬
‫כי אין לי כלום, פשוט נטשו אותי.‬
‫את יכולה להתקשר אליי?‬
‫לא יכולתי אפילו להיפרד לשלום מפייפר.‬
‫לא יכולתי אפילו להסביר לה,‬
‫"אני לא עוזבת אותך רק כי אני עוזבת אותך."‬
‫זה היה הדבר שהעציב אותי במיוחד,‬ ‫שלא הייתי שם יותר בשביל פייפר.‬
‫כן, אני רק רוצה…‬
‫- פייפר בת 14 -‬
‫ריחמתי על פייפר.‬
‫אני תמיד חושבת, מה שלומה?‬
‫השארנו אותה שם עם מפלצת מזוינת.‬
‫והיא הייתה החברה הקטנה שלי.‬
‫ואני מקווה שכשהיא תגדל, היא תבין.‬
‫אולי יום אחד היא וסופי יוכלו לחדש את הקשר.‬
‫אבל אני מקווה שהיא בסדר.‬
‫יש עליי לכלוך…‬
‫היי, חברים.‬
‫אפינו בית ג'ינג'רברד.‬
‫קלייר הייתה מדברת ומתווכחת,‬ ‫והתנהגה כמו שילדים מתנהגים.‬
‫אבל כשהיא חזרה הביתה,‬ ‫והיא לא יצאה מהחדר שלה…‬
‫זה חמוד…‬
‫…זה כאילו שהיא השתתקה.‬
‫חבר'ה, היום נצלם סרטון בנושא:‬ ‫"מי מכיר את הקראש שלו הכי טוב?"‬
‫הילד שלי שונא רשת חברתית.‬
‫הילד שלי לא רוצה לעשות משהו כזה שוב.‬
‫עכשיו כשסיימנו עם הסיבוב הראשון…‬
‫לאחרונה הוא אמר שהוא רוצה להפסיק לשחק.‬
‫זה מעציב אותי.‬
‫לא יכולתי להגן על ג'נטזן ממה שקרה בסקוואד.‬
‫ולא הצלחתי להוציא אותו משם.‬
‫אז בסוף הגשתי בקשה לגירושים‬
‫כדי שאוכל לקבל‬ ‫משמורת חוקית על בני ולהגן עליו.‬
‫זה היה תהליך החשיבה שלי.‬
‫טיפאני אמרה לג'נטזן, "אתה צריך להשתחרר".‬
‫שם זה התחיל.‬
‫עד סוף שנת 2020,‬ ‫ג'נטזן פחות או יותר הפסיק לדבר איתי.‬
‫הוא לא ענה לטלפונים ולהודעות ממני.‬
‫בשלב מסוים הוא אמר לי‬ ‫שטיפאני היא אמא טובה יותר ממני.‬
‫טיף, תיכנסי לשם. תראו את זה. כן!‬
‫אם הייתם מכירים את טיפאני סמית' היום,‬
‫הייתם חושבים,‬ ‫"היא האדם הכי נחמד, מצחיק ומתוק שהכרתי".‬
‫יש לי הרבה זיכרונות כיפיים איתה.‬
‫הכול היה העמדת פנים.‬
‫קורין חוזרת הביתה לג'ורג'יה.‬
‫אולי אחזור לשם בקרוב, אבל היא הולכת הביתה…‬
‫אנחנו עזבנו. נהדר. אנחנו כבר לא שם.‬
‫אנחנו לא צריכים להתמודד עם זה,‬ ‫להשקיע בזה אנרגיה.‬
‫אבל ילדים, שנה אחר שנה, עוברים את זה.‬
‫ואז אנחנו שומעים מילדים אחרים,‬
‫"כן, זה קרה לי. כן, הסיפור הזה קרה לי."‬
‫אבל אף אחד לא עושה כלום בעניין.‬
‫רוב ההורים מגנים על הילד שלהם‬ ‫ומוציאים אותו משם.‬
‫אוקיי, אז אני מרגיש טיפה לחוץ. אני אהיה…‬
‫כולם מפחדים מנקמה.‬
‫כולם מפחדים ממה שהיא תעשה,‬ ‫לא רק לילד שלהם, אלא גם להם אישית.‬
‫פחדתי. התקנתי מצלמות אבטחה בבית.‬
‫בשלב מסוים הרגשתי שהיא שלחה לי מסר.‬
‫- יולי 2021 -‬
‫היא נסעה לאוסטין.‬
‫הם צילמו סרטון בבית שלי באוסטין.‬
‫הם הסתובבו בכל הבית שלי באוסטין,‬
‫ודיברו על כל דבר בבית שלי‬ ‫ועל תמונות המשפחה שלי.‬
‫הנה אנחנו באים! טיפאני!‬
‫והיא יושבת ליד שולחן האוכל שלי.‬
‫והמסר היה,‬
‫"עכשיו אני בבית שלך."‬
‫אין אפשרות להיפרד בצורה נעימה מטיפאני‬
‫כי היא תיקח הכול בחזרה,‬
‫ולא תשאיר לך כלום, אם היא יכולה.‬
‫- פייפר רוקל והסקוואד -‬
‫אף אחד לא ייקח כלום‬ ‫מממלכת פייפר רוקל ויעזוב.‬
‫לכולנו הייתה תחושת הקלה עצומה‬
‫כשלא חזרנו לבית הזה כדי להצטלם לסרטונים.‬
‫אבל כולנו ידענו שהתפרצות הזעם תגיע.‬
‫וכשהיא הגיעה, זה היה…‬
‫היא הייתה איומה.‬
‫טיפאני סמית', האנטר היל ופייפר רוקל,‬
‫באמצעות עורך דינם,‬ ‫סירבו להתראיין או למסור תגובה לסדרה.‬
‫טיפאני סמית' הכחישה בפומבי את ההאשמות‬ ‫של חברי הסקוואד לשעבר ושל הוריהם.‬
‫גאווין מגנוס סירב להתראיין לסדרה.‬
‫ג'נטזן רמירז ואביו סירבו להתראיין לסדרה.‬
‫אם אתם, או מישהו שמוכר לכם,‬ ‫חוויתם התעללות מינית,‬
‫מידע וסיוע נגישים באתר‬ ‫www.wannatalkaboutit.com/il‬
‫תרגום כתוביות: שלמה ליברמן‬